
	1. Проблем за решаване: Във връзка с нововъведения на европейското законодателство е необходимо съответното им отразяване в българската нормативна уредба.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Инициативата за Механизма за корекция на въглеродните емисии на границите (МКВЕГ) е съществен елемент за постигане на целта за климатична неутралност до 2050 г. Той е инструментът на ЕС за определяне на справедлива цена на въглеродните емисии, отделяни по време на производството на стоки с висок въглероден интензитет, които влизат в ЕС, и за насърчаване на по-чисто промишлено производство в държави извън ЕС.
Неговото функциониране е определено на европейско ниво с Регламент (ЕС) 2023/956 на Европейския парламент и на Съвета от 10 май 2023 година за създаване на механизъм за корекция на въглеродните емисии на границите, изменен и допълнен с Регламент (ЕС) 2025/2083 на Европейския парламент и на Съвета от 8 октомври 2025 година за изменение на Регламент (ЕС) 2023/956 с цел опростяване и укрепване на механизма за корекция на въглеродните емисии на границите.
МКВЕГ е система, която потвърждава, че е платена цена за съпътстващите въглеродни емисии, генерирани при производството на някои стоки, внасяни в ЕС. Това гарантира, че цената на въглеродните емисии на вноса е еквивалентна на цената на въглеродните емисии на вътрешното производство и целите на ЕС в областта на климата не се подкопават. МКВЕГ е разработен така, че да бъде съвместим с правилата на Световната търговска организация.
Рискът от изтичане на въглерод е присъщ на всяка политика за ценообразуване на въглерода, прилагана в условията на отворена икономика, освен ако всички държави имат еднакво ниво на амбиция в борбата с изменението на климата. Този риск е идентифициран още от самото начало на Системата за търговия с емисии на ЕС (СТЕ на ЕС) и е адресиран чрез два механизма, а именно: безплатното разпределение на квоти по СТЕ на ЕС за секторите с най-висок риск от изтичане на въглерод и възможността държавите членки да предоставят държавна помощ на електроинтензивни предприятия, действащи в сектор, изложен на международна търговия, за компенсиране на по-високите разходи за електроенергия, произтичащи от СТЕ на ЕС.
МКВЕГ е допълващ и подкрепящ, като гарантира, че местното производство и вносът са обект на сходно ниво на въглеродно ценообразуване. МКВЕГ се прилага за вносителите на стоки в категориите желязо и стомана, цимент, торове, алуминий, електроенергия, водород. 
На национално ниво, МКВЕГ е заложен в Раздел IIIa от Закона за ограничаване изменението на климата, като там са дефинирани и компетентните органи. 
С оглед посоченото е необходимо МКВЕГ да се доразвие в подзаконовата нормативна уредба, а именно чрез наредба, заложена в чл. 70а, ал. 7 от Закона за ограничаване изменението на климата, която да определи условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ. Важно е да се дефинират и новите изисквания за мониторинг и докладване на емисиите на парникови газове, закупуване и предаване на сертификати, и процедури към вносителите на определените в обхвата на механизма стоки. С наредбата ще се разграничат и задълженията на Агенция „Митници“ и ИАОС, като компетентни органи за проверка и контрол на докладваната информация.
Липсата на национална уредба би поставила българските вносители в състояние на административна невъзможност да изпълнят задълженията си по Регламент (ЕС) 2023/956, което от своя страна би довело до риск от налагане на санкции, възпрепятстване или блокиране на търговската им дейност и нарушаване на равнопоставеността им спрямо оператори от други държави членки.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемите, изложени  т.1.1, не могат да се решат в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности. 
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не позволява решаване на описаните проблеми, тъй като не съдържа изискванията за условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
	За решаването на проблема е необходимо да бъде приета нова наредба, в съответствие с чл. 70а, ал. 7 от Закона за ограничаване изменението на климата. Посочените условия за изпълнение са заложени в Регламент (ЕС) 2023/956 на Европейския парламент и на Съвета от 10 май 2023 година за създаване на механизъм за корекция на въглеродните емисии на границите (OB L 130, 16.5.2023г.).


1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са изготвяни последващи оценки на въздействието на нормативния акт.

	 Цели:
С проекта на ПМС се цели осигуряването на ефективно и безпрепятствено прилагане на Регламент (ЕС) 2023/956 на национално ниво, чрез създаване на ясна и предвидима административна среда за вносителите, гарантиране на коректното докладване на въглеродните емисии и ефективно функциониране на механизма. С наредбата се покриват следните цели:
Цел 1. Стратегическа цел за постигане на климатичната неутралност и достигане на целта от 55 % намаление на емисиите на парникови газове до 2030 г., както и защита на конкурентоспособността чрез изравняване на въглеродните разходи за вносните стоки.
Цел 2. Специфична цел за установяване на условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ по ясен и категоричен начин, който да подпомогне и улесни работата на заинтересованите страни.

	3. Заинтересовани страни: 
1. Бизнес оператори:
· Вносителите или техните косвени митнически представители, внасящи продуктите по чл. 2 от Регламент (ЕС) 2023/956;
· Релевантните им браншови камери и национално представените работодателски организации;
· Лица предоставящи услуги по верификация и консултации в областта на прилагането на климатични политики.
2. Държавни органи:
Министерство на околната среда и водите;
Изпълнителна агенция по околна среда;
Министерство на финансите;
Агенция „Митници“.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	

	Вариант 1 „Без действие“:
Описание:
Не се въвеждат условията, реда и начина на администриране на регистъра и реда и начина за издаване на решения по Механизма за корекция на въглеродните емисии по границите - В българското законодателство няма да се въведат условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ, засягащ вноса на определени материали от трети страни. 
Положителни (икономически/социални/екологични) въздействия:
Не се идентифицират
Отрицателни (икономически/социални/екологични) въздействия:
Икономическите оператори и операторите на инсталации по съществуващите и новите системи за търговия с емисии ще претърпят икономически загуби, поради внос на суровини от трети страни, които са с по-ниска себестойност, което ще доведе до намаляване конкурентоспособността на българските производители. 
Екологичното въздействие ще се отрази в неизпълнение на екологичния ангажимент към намаляване изменението на климата и смекчаване на климатичните промени, предвидено в Парижкото споразумение за постигане на екологична неутралност към 2050 г. 
Съгласно Регламент (ЕС) 2023/956, вносителите на стоки в ЕС няма да могат да извършват дейността си ако нямат статус на „одобрен декларатор“ по МКВЕГ. С наредбата се цели именно това – да се дефинира и определи процедурата по която се стига до издаване на решение.
Не са идентифицирани социални отрицателни въздействия.
Специфични въздействия: Не са идентифицирани
Въздействия върху малките и средните предприятия:  Не са идентифицирани.
Административна тежест: Не са идентифицирани.
Вариант 2 „Въвеждане на Наредба за условията, реда и начина на администриране на регистъра и реда и начина за издаване на решения по Механизма за корекция на въглеродните емисии по границите“
Описание:
Нормативният акт въвежда условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ, на вноса на определени продукти, произхождащи от трети страни, под формата на закупуване на сертификати за емисии. 
Предвидената структура на наредбата, включва девет раздела, които ще съдържат разпоредби за:
· регистрацията и достъпът до регистъра на лицата по чл.70а, ал.2 от ЗОИК;
· подаване, разглеждане и оценка на заявления за статус „одобрен декларатор“;
· взаимодействие между компетентните органи на държавите - членки;
· процедура по издаване на решения за предоставяне, отказ за предоставяне на статус на одобрен декларатор;
· определяне на обезпечение, следене и корекция на обезпечение;
· периодична преоценка на статуса на одобрен декларатор;
· преоценка и отнемане на статус на одобрен декларатор.
· Сертификати
Митническите органи не следва да допускат внос на стоки от лица, които не са одобрени декларатори по МКВЕГ. Механизма за корекции на въглеродни емисии по границите се основава на система за деклариране, при която одобрен декларатор по МКВЕГ, подава ежегодно декларация за съпътстващите емисии на стоките, внасяни на митническата територия на Съюза, и връща съответстващ на тези декларирани и верифицирани емисии брой сертификати по МКВЕГ. 
В Наредбата са разписани процедури по изпълнение на МКВЕГ. Механизмът ще гарантира, че вносът на конкретна категория продукти, е предмет на регулаторна система, при която се прилагат разходи за въглеродните емисии, равностойни на разходите, възникнали съгласно СТЕ на ЕС, в резултат на което цената на въглеродните емисии е равностойна за внасяните и местните продукти. 
Положителни (икономически/социални/екологични) въздействия:
Въвеждане МКВЕГ е част от законодателния пакет „Подготвени за цел 55“ и служи като основен елемент в инструментариума на Съюза за постигане на целта за неутралност по отношение на климата най-късно до 2050 г. в съответствие с Парижкото споразумение, чрез справяне с рисковете от изместване на въглеродни емисии. Механизмът следва да допринесе за насърчаване на декарбонизацията в трети държави.
Механизмът представлява екологична мярка, която подкрепя намаляването на ЕПГ в световен мащаб и предотвратява риска от изместване на въглеродни емисии, като същевременно гарантира равностойна цена на въглеродните емисии за внасяните и за местните продукти и съвместимост с правилата на Световната търговска организация. Продажбата на сертификати ще донесе приходи в бюджета на държавата, които могат да подпомогнат мерките и прехода към декарбонизация на икономиката.
С наредбата не се изискват допълнителни финансови средства или други ресурси.
Отрицателни (икономически/социални/екологични) въздействия:
Ще се повиши финансовият натиск върху тези сектори в ЕС, които се считат за изложени на риск от изтичане на въглерод (стомана, желязо, алуминий, цимент, електричество, торове, водород) с въвеждането на МКВЕГ, считано от 2025 г. Очаква се частичната загуба на конкурентоспособност на засегнатите дружества. Негативен икономически натиск ще се окаже върху предприятията в България като периферна държава в ЕС, граничеща с трети страни, с оглед факта, че тези предприятия са вносители на суровина, която обработват в инсталации в страната.  
Новите изисквания ще затруднят вносителите и преработвателите на изброените суровини и материали, както от гледна точка на административната и регулаторната тежест, така и от гледна точка на отговорността им като одобрен „декларатор“. Това може да доведе до свиване на броя на вносителите и затруднения в търговския оборот. Особени затруднения биха имали еднократните/нерегулярните вносители.
На национално ниво се очаква да бъдат засегнати не само малките и средни предприятия, но и големи структуроопределящи за икономиката предприятия, които не са в обхвата на инвестициите от структурните фондове на ЕС и няма национален механизъм за подпомагане на големи въглеродно и ресурсоемки производства.
Индиректен ефект от новото екологично законодателство ще има върху инвестициите и разходите на бизнеса за реализиране на политиката за енергийна ефективност на сгради, както и върху строителния сектор и индустрията, където алуминият е сред най-използваните суровини.
В макроикономически план, прилагането на МКВЕГ и свързаното с него прекратяване на безплатното разпределение на квоти по ЕСТЕ ще доведе до отрицатели последици за брутния вътрешен продукт и конкурентоспособността на българската икономика. 
Специфични въздействия:
Алуминий
Продуктите от алуминий са включени в механизма за корекция на въглеродните емисии на границите, с мотива, че са силно податливи на изместване на въглеродни емисии. България не произвежда първичен алуминий, но има добре развита преработка на алуминий до крайни продукти. Първичният блок се внася предимно от трети страни. Налагането на допълнителен данък върху тази суровина, ще постави под натиск българските производители, не само спрямо трети страни, но и спрямо страни от ЕС, които имат собствен ресурс. Много трудно е на практика да се установи дали вносният алуминий е бил произведен чрез въглеродно-интензивна електрическа енергия или такава, произведена от алтернативни източници. Инвестициите в металургичната промишленост са дългосрочни и несъвместими с чести и непоследователни регулаторни промени. 
Производство на цимент:
По-голямата част от предприятията за цимент в ЕС плащат цена за въглероден диоксид, с която практически не се сблъсква никой друг циментов завод в света. Всички допълнителни разходи, които не биха били покрити с подходящо ниво на МКВЕГ, биха затруднили или спрели вече започнатите инвестиции.
Производство на торове:
В България има два работещи завода за производство на торове. Производствените разходи непрекъснато нарастват, спрямо растящата цена на квотите по ЕСТЕ, и непрекъснатото увеличение на цената на природния газ, който в тази индустрия се влага като суровина. Износът на торове ще запази своята нерентабилност и при наличието на действащ МКВЕГ.
Въздействия върху малките и средните предприятия:  Дружествата са задължени да се регистрират в нарочен регистър, да получат разрешение за внос, чрез подаване на необходимите документи за получаване на статут „одобрен декларатор“, както и да закупуват сертификати, при внос на посочените в Регламента стоки. 
Административна тежест: Вносителите трябва да се регистрират във временния регистър на МКВЕГ. След 2026 г. всеки вносител следва да подаде документи и да получи „статут на одобрен декларатор“. На всяко тримесечие деклараторът представя доклад пред компетентния орган за внесените през това тримесечие стоки – деклараторът е длъжен да изготвя четири доклада годишно. При всеки внос на стоки, попадащи в обхвата на Регламента, се изисква закупуване на сертификати, отговарящи на внасяното количество стоки.

	

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант
 „Без действие“
	Вариант 2

	Ефективност
	Цел 1: Стратегическа цел за постигане на климатичната неутралност и достигане на целта от 55 % намаление на емисиите на парникови газове до 2030 г., както и защита на конкурентоспособността чрез изравняване на въглеродните разходи за вносните стоки.
	3
	1

	
	Цел 2. Специфична цел за установяване на условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ по ясен и категоричен начин, който да подпомогне и улесни работата на заинтересованите страни.
	3
	1

	

	Ефикасност
	Цел 1: Стратегическа цел за постигане на климатичната неутралност и достигане на целта от 55 % намаление на емисиите на парникови газове до 2030 г., както и защита на конкурентоспособността чрез изравняване на въглеродните разходи за вносните стоки.

	3
	1

	
	Цел 2. Специфична цел за установяване на условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ по ясен и категоричен начин, който да подпомогне и улесни работата на заинтересованите страни.
	3
	1

	
	
	
	

	Съгласуваност
	Цел 1: Стратегическа цел за постигане на климатичната неутралност и достигане на целта от 55 % намаление на емисиите на парникови газове до 2030 г., както и защита на конкурентоспособността чрез изравняване на въглеродните разходи за вносните стоки.
	3
	1

	
	Цел 2. Специфична цел за установяване на условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ по ясен и категоричен начин, който да подпомогне и улесни работата на заинтересованите страни.
	3
	1

	
	
	
	



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	

	6. Избор на препоръчителен вариант:
Вариант 2 „Въвеждане на Наредба за условията, редът и начинът на администриране на регистъра на МКВЕГ, както и редът и начинът за издаване на решения по МКВЕГ“


	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



Административната тежест ще се увеличи за вносителите на стоки, попадащи в обхвата на Механизма за корекции на въглеродните емисии по границите при изпълнение на четири дейности, чрез регистриране в механизма и участие в придобиване на сертификати за извършване на дейността по внос и продажба на стоките. Създава се задължение за регистрация и докладване, което да е изискуемо на всяко тримесечие до края на 2025 г., считано от влизане в сила на Регламента (ЕС) 2023/956. Като последващо задължение се идентифицира еднократно подаване на заявление за получаване на статут „одобрен декларатор“. Вносителите и лицата, в обхвата на Регламент (ЕС) 2023/956 следва да предоставят ежегодна верифицирана (от независим проверяващ орган) декларация по Механизма (за всяка година), както и при установена необходимост да връщат закупени сертификати (при загуба на качество „одобрен декларатор“ изрично предвидени случаи в Регламента). Административно задължение е и поддържането на сертификати по партида, което действие следва да се извършва на всяко тримесечие. 
Всичко това е вече заложено и действащо в Закона за ограничаване изменението на климата. С настоящата наредба се прецизират техническите спецификации на процеса. 
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


Вносът на стоки, обхванат от МКВЕГ, на територията на Република България вече е заложен в Закона за ограничаване изменението на климата. С настоящата наредба се прецизират техническите спецификации на процеса и не се създават нови, различни от тези в ЗОИК режими.
С предложението не са надхвърлени изискванията от правото на ЕС и не е въведена административна тежест, по-голяма от предвиденото в правото на ЕС.
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

Вносителите на стоки по Регламент (ЕС) 2023/956 на Европейския парламент и на Съвета от 10 май 2023 година за създаване на механизъм за корекция на въглеродните емисии на границите ще бъдат вписвани в регистър, който ще е администриран от българския компетентен орган, но ще е част от регистъра на ЕС по МКВЕГ, чиято платформа, софтуер, поддръжка на ниво ЕС, достъп и сигурност ще се осъществяват от ЕК, подобно на регистъра на ЕПГ. 
Регистърът ще бъде изцяло европейски и няма да е необходимо да се включва в националната регистрова инфраструктура, като съгласно Регламент (ЕС) 2023/956, правилата за организация и използване на общата централна платформа е изцяло в правомощията на ЕК.

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?

Вносът на стоки, обхванат от МКВЕГ, на територията на Република България вече е заложен в Закона за ограничаване изменението на климата. С настоящата наредба се прецизират техническите спецификации на процеса и не се създават нови, различни от тези в ЗОИК разпоредби.
С Наредбата МСП ще бъдат улеснени, предвид разписването на процедурите, необходими за получаване и поддържане на статут „одобрен декларатор“.


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не съществуват потенциални рискове от прилагането на препоръчителния вариант.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


……………………………………………………………..………………………………
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


По проекта на Наредба за условията, реда и начина на администриране на регистъра и реда и начина за издаване на решения по Механизма за корекция на въглеродните емисии по границите, предстои да се проведат обществени консултации по реда на чл. 26 от ЗНА в срок от 30 дни. 
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


Приемането на нормативния акт произтича от Регламент (ЕС) 2023/956 на Европейския парламент и на Съвета от 10 май 2023 година за създаване на механизъм за корекция на въглеродните емисии на границите. С МКВЕГ се допълва системата за търговия с квоти за емисии на парникови газове в рамките на Съюза, създадена с Директива 2003/87/ЕО (наричана по-нататък „СТЕ на ЕС“). МКВЕГ трябва да замени механизмите, създадени съгласно Директива 2003/87/ЕО, за предотвратяване на риска от изместване на въглеродни емисии, като отразява степента, в която квотите по СТЕ на ЕС се разпределят безплатно в съответствие с член 10а от посочената директива. 
За Регламента е изготвена подробна оценка на въздействие, приложима за целия Европейски съюз.

1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
1. Проект на Наредба за условията, реда и начина на администриране на регистъра и реда и начина за издаване на решения по Механизма за корекция на въглеродните емисии по границите
Приложете необходимата допълнителна информация и документи.

	11. Информационни източници:
https://eur-lex.europa.eu/legal-content/EN/TXT/?uri=CELEX%3A02023R0956-20230516;
https://eur-lex.europa.eu/legal-content/BG/TXT/?uri=celex%3A32025R2083;
https://eur-lex.europa.eu/legal-content/EN/TXT/?uri=celex:52021SC0643;

Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Подпис:  

